**Hurrikaani Dorian** oli trooppinen hirmumyrsky Bahaman ja Yhdysvaltojen itärannikon alueella Atlantin valtamerellä. Dorian oli vuoden 2019 Atlantin hurrikaanikauden neljäs nimetty myrsky ja ensimmäinen voimakkaimman eli 5. luokan hurrikaani Saffirin–Simpsonin hurrikaaniasteikolla. Myrsky on kaikkien aikojen voimakkain maalle osunut myrsky Atlantin alueella.

26.–28. elokuuta Dorian liikkui Karibian alueella, samalla alueella, jossa hurrikaanit Irma ja Maria tekivät tuhojaan vuonna 2017. 
Hurrikaanin statuksen Dorian sai 28. elokuuta. 31 elokuuta Dorian oli yltynyt nopeasti luokan 4 hurrikaaniksi. Jo seuraavana päivänä Dorian oli yltynyt luokkaan 5 saapuessaan Bahamalle, jolloin tuulen nopeus oli noin 82 metriä sekunnissa, puuskissa jopa 98 m/s, eli 350 km/h.

2. syyskuuta myrsky osui Grand Bahamalle, jolloin tuulen nopeus oli laskenut jo 67 metriin sekunnissa Sen ennustettiin mahdollisesti iskevän Floridaan syyskuun alkupäivinä, mutta hirmumyrskyn reitin tarkka ennustaminen oli vaikeaa.

4. syyskuuta Dorian on oli jo laantunut luokan kaksi hurrikaaniksi. Hurrikaani kääntyi kohti Yhdysvaltoja, mutta ennusteiden mukaan se ei tule osumaan maalle, vaan kulkee rannikkoa pitkin. Floridassa asukkaita evakuoidaan myrskuyn alta, koska myrskyvuoksi saattaa nousta korkealle vaikkei myrsky maalle tulekkaan. 

Hurrikaani Dorianin voimakkuus on osin ilmastonmuutoksen seurausta. Alueella merenpinta on noin 0,2 metriä normaalia korkeammalla, joten myrskyvuoksi oli korkeampi ja tuhoisampi. Lisäksi merenpinta on noin 1°C normaalia lämpimämpi, joka ruokki hurrikaania entisestään. Lämpimämpi vesi sai tuulen nopeuden nousemaan 240km/h → 300km/h alle yhdeksässä tunnissa. Vastaavaa ilmiötä ei ole koskaan ennen todistettu Atlantilla.

Seuraukset
----------

Hurrikaani Dorianin aiheuttamat tuhot ovat laajoja, sillä Dorian on kaikkien aikojen tuhoisin myrsky, joka on osunut Grand Bahaman saarelle. Myrksyvuoksi peitti suurimman osan Grand Bahaman saaresta veden alle. Arvioiden mukaan noin 70 000 ihmistä oli välittömän humanitäärisen avun tarpeessa. Apua lähetetään myös Yhdysvalloista. Myrsky katkaisi puhelinlinjat saarella useiksi päiviksi, joten asukkailla oli vaikeuksia tavoittaa läheisiään. Myrskyn aiheuttamat rankkasateet aiheuttivat useita tulvia myös Yhdysvalloissa. 5. syyskuuta, 2019 noin 200 000 yhdysvaltalaista oli ilman sähköä. Noin 2,2 miljoonaa ihmistä määrättiin evakuoitavaksi Floridan, Georgian, Pohjois-Carolinan ja Etelä-Carolinan osavaltoissa. Syyskuun 7. päivä heikentynyt myrsky rantautui Kanadan rannikolle Nova Scotiaan ja katkaisi sähköt yli 330 000 ihmiseltä sekä kaatoi torninosturin rakennustyömaalla Halifaxissa.

* Hurrikaanin hävittämä venesatama BahamallaHurrikaanin hävittämä venesatama Bahamalla
* Hurrikaanin runtelema Hope Town BahamallaHurrikaanin runtelema Hope Town Bahamalla
* Myrskyn kaatama nosturi Halifaxissa Kanadan Nova ScotiassaMyrskyn kaatama nosturi Halifaxissa Kanadan Nova Scotiassa

Viestintäkohu
-------------

Yhdysvaltain presidentti Donald Trump mainitsi 1. syyskuuta Twitter-viestissään, että Dorian uhkaa myös Alabamaa. Alabaman Birminghamissa toimiva Kansallisen sääpalvelun NWS:n yksikkö vastasi, ettei hirmumyrsky osu Alabamaan. Myöhemmin NWS:n emo-organisaatio NOAA asettui Trumpin tueksi ja kertoi että viikkoa aiemmin myrskyn reitin ennustettiin pienellä todennäköisyydellä ulottuvan myös Alabamaan.

Lähteet
-------

1. ↑
2. 1 2 3  Hurricane Dorian is joint strongest Atlantic storm ever to hit land *newscientist.com*.  2.9.2019. Viitattu 2.9.2019. (englanniksi)
3. ↑  Trooppinen myrsky Dorian uhkaa Puerto Ricoa – Yhdysvalloissa kiistaa avustusrahoista *Yle*.  26.8.2019. Viitattu 1.9.2019.
4. ↑  Bahama valmistautuu hirmumyrskyn saapumiseen – Dorian väkevöityi jo rajuimpaan hurrikaaniluokkaan *Yle*.  1.9.2018. Viitattu 1.9.2019.
5. ↑  Hurricane Dorian descends on US *CNN*. Viitattu 1.9.2019.
6. ↑  Catastrophic’ Hurricane Dorian unleashing devastating blow in northern Bahamas, takes aim at Southeast U.S *Washington Post*.  1.9.2019. Viitattu 1.9.2019.
7. ↑  Hurrikaani Dorian pohottaa nyt pitkin Yhdysvaltain rannikkoa  4.9.2019. MTV Uutiset. Viitattu 4.9.2019.
8. ↑
9. ↑  Morris, John: Dorian hits Canada's Atlantic coast, knocks out power, downs a crane  8.9.2019. Reuters. Viitattu 16.9.2019. (englanniksi)
10. ↑  Hurrikaaniennusteesta syntyneen kiistan uusi käänne: Viranomainen alkoi tukea Trumpin virheellistä väittämää – meteorologit raivostuivat *Yle*.  7.9.2019. Viitattu 8.9.2019.